**VEP-undersøgelse**

VEP står for **V**isuel **E**vokered **P**otentialis

**Formål ved undersøgelsen**
At registrere hjernens reaktion på lyspåvirkning via synsnerverne.

**Forberedelse til undersøgelsen**

* Undgå bodylotion og hårstylingsprodukter.
* Hvis du dagligt bruger briller, skal disse medbringes.
* Du kan spise og drikke som du plejer.
* Hvis du tager ordineret medicin må dette gerne indtages

Undersøgelserne er uden risiko, og uden større ubehag.

**Undersøgelsens forløb**
Du skal sidde foran en skærm, som viser et blinkende skakbrætmønster.
Neurofysiologiassistenten vil placere 4 ens små elektroder bestemte steder på hovedbunden. Disse fastsættes ved hjælp af creme-pasta, samt en klisterelektrode på den ene håndryg.

**Undersøgelsens varighed**
Ca. 30 min.

**Efter undersøgelsen**
Hårvask er nødvendigt. Dette kan gøres hjemme eller her i ambulatoriet, hvor der forefindes en håndvask med bruser, shampoo, håndklæde og kam.

**Svar på undersøgelsen**
Henvisende læge eller afdeling vil orientere dig om resultatet.

**Mødested for undersøgelsen**
Når du møder op, bedes du registrere dig ved standeren foran receptionen, tage dit nr. og derefter tage plads i venteværelset. Følg dit nr. på skærmen, for efterfølgende at blive indkaldt til det viste undersøgelsesrum.

**Adressen er:**
Sydvestjysk Sygehus
Neurofysiologisk Ambulatorium
Haraldsgade 7 (indgang 1)
6700 Esbjerg

**Kontakt**
Hvis du har spørgsmål i forbindelse med undersøgelsen, er du velkommen til at kontakte Neurofysiologisk Ambulatorium